ইলেকট্রন
বিজ্ঞানী জি. জনস্টোন স্টোনি সর্বপ্রথম তড়িৎ রসায়নে ইলেকট্রনকে আধানের একটি একক হিসেবে আখ্যায়িত করেন এবং তিনিই ১৮৯১ সালে "ইলেকট্রন" নামকরণ করেন। ১৮৯০-এর দশকে বেশ কয়েকজন বিজ্ঞানী বলেন যে তড়িৎ বিচ্ছিন্ন একেকের দ্বারা গঠিত হতে পারে এবং এভাবেই এ বিষয়ে সবচেয়ে ভাল ধারণা করা সম্ভব। এই এককগুলোর অনেক নামই প্রস্তাব করা হয়েছিল। কিন্তু তখনও পর্যন্ত বাস্তব ভিত্তিতে এর প্রমাণ দেয়া সম্ভব হয়নি।
ক্যালকাটা ইলেকট্রিক সাপ্লাই কর্পোরেশন
১৮৯৭ সালের ৭ জানুয়ারি কিলবার্ন অ্যান্ড কোং ইন্ডিয়ান ইলেকট্রিক কোম্পানি লিমিটেডের এজেন্ট হিসেবে কলকাতায় বিদ্যুৎ সরবরাহের লাইসেন্স অর্জন করে। এরপরই কোম্পানি নাম পরিবর্তন করে হয় "ক্যালকাটা ইলেকট্রিক সাপ্লাই কর্পোরেশন লিমিটেড"। ১৮৯৯ সালের ১৭ এপ্রিল প্রিন্সেপ ঘাটের কাছে কলকাতার প্রথম পাওয়ার জেনারেটিং স্টেশনটি স্থাপিত হয়। ১৯০২ সালে ক্যালকাটা ট্রামওয়েজ কোম্পানি ঘোড়ায় টানা ট্রামের বদলে ইলেকট্রিক ট্রাম চালু করে। ১৯০৬ সালে আরও তিনটি পাওয়ার জেনারেটিং স্টেশন স্থাপিত হয়। ১৯৩৩ সালে ধর্মতলা অঞ্চলের ভিক্টোরিয়া হাউসে কোম্পানির কার্যালয় স্থানান্তরিত হয়। বর্তমানে এটিই কোম্পানির স্থায়ী ঠিকানা। ১৯৭৮ সালে কোম্পানি পুনরায় নাম পরিবর্তন করে হয় "ক্যালকাটা ইলেকট্রিক সাপ্লাই কর্পোরেশন (ইন্ডিয়া) লিমিটেড"। ১৯৭০ এবং ১৯৮০-এর দশক থেকে কলকাতায় নিয়মিত পাওয়ার কাট বা লোডশেডিং শুরু হয়। আরপিজি গোষ্ঠী এই কোম্পানির সঙ্গে যুক্ত হলে ১৯৮৯ সালে কোম্পানির নতুন নামকরণ হয় "সিইএসসি লিমিটেড"।